Leef landelik in die stad | Netwerk24
Leef landelik in die stad
Promosie: As jy graag 'n splinternuwe, argitek-ontwerpte, byderwetse eiendom in 'n goed-gevestigde noordelike woonbuurt in Bloemfontein wil koop, is Mount Sophia in Heuwelsig net die plek.
Die kompleks is die verpersoonliking van 'n landelike leefstyl in 'n stedelike omgewing.
Mount Sophia is net agter die Tempe-weermagbasis en bestaan uit 56 eenhede (simpleks- en duplekswonings) in 'n kompleks wat gerieflik min instandhouding verg.
Daar is 'n keuse tussen twee- tot vierslaapkamerhuise (vloeroppervlakte van 128 m² tot 291 m²) en pryse wissel tussen R1,1 miljoen en R2,3 miljoen.
Die eko-ontwerpte Mount Sophia is gereed vir gebruik in fases een en twee en elke eenheid het net die beste afwerkings soos dié waarvoor Lenova Construction and Development se ontwikkelings bekend is.
Die kompleks volg 'n groen, eko-vriendelike beleid met voorafbetaalde water- en elektrisiteitmeterstelsels, asook 'n hittepompstelsel in elke eenheid.
Elke eenheid het aluminiumvensters en -skuifdeure en het 'n groot oopplan-kombuis met granietblaaie, 'n elegante oopplan-leefruimte en -eetkamer, ontwerper-kaste, 'n toegeboude braaigedeelte en elke eenheid is omhein, met 'n private tuin met 'n grasperk.
Die vierslaapkamer-eenhede het ook 'n aparte studeerkamer op die eerste verdieping.
Geen oordragbelasting en oordragkoste is van toepassing op Mount Sophia nie.
As jy in een van hierdie eenhede belangstel, bel Alice Zhao by 076-391-4068 of stuur 'n e-pos na marketing@­lenovaconstruction.co.za.